«Ցավոք, այսօր ոչ ոք չի մտածում, որ իր մոտ կարող է լինել ՄԻԱՎ վարակ: Շատ քչերն են, որ անձնական նախաձեռնությամբ գնում են հետազոտվելու: Եթե ՄԻԱՎ-ը ախտորոշվեց անձի մոտ, նա անցնում է դիսպանսերային հսկողության: Դրա մեջ մտնում են բոլոր անհրաժեշտ հետազոտությունները եւ բուժումը: Հետազոտությունից մինչեւ բուժում ամեն ինչ իրականացվում է անվճար: Բուժումը նրա համար է, որ մարդն ապրի լիարժեք եւ որակյալ կյանքով»,- լրագրողների հետ հանդիպման ժամանակ նշեց ՁԻԱՀ-ի կանխարգելման հանրապետական կենտրոնի համաճարակաբանական հսկողության բաժնի բժիշկ-համաճարակաբան Վարդան Արզաքանյանը: